laion/Wikipedia-Exotic huggingface dataset:
Riigi Ringhääling

Mitte segi ajada Eesti Rahvusringhäälinguga Riigi Ringhääling oli 1. juulil 1934 riigistatud O/ü Raadio Ringhäälingu tegevust Fred Olbrei juhtimisel jätkanud ringhääling Eestis. See kuulus ühena üheksast asutusest Teedeministeeriumi koosseisu. Riigi Ringhääling lõpetas tegevuse 1941. aastal. Riigi Ringhääling on praeguse Eesti Rahvusringhäälingu eelkäija. O/ü Raadio Ringhäälingule, mille kontsessioon lõppes 30. juunil 1934, maksti varade eest 110 000 krooni. Riigi Ringhäälingul olid saatjad Tallinnas Lasnamäel (lainepikkus 219,6 m) ja Tartus (lainepikkus 586 m), uus saatja ehitati Türile (lainepikkus 410,4 m), kasutusele võeti moodne reportaažiauto. Vabariigi Valitsuse otsusega 5. detsembrist 1938 tunnustati vajalikuks raadiohoone ehitamine Kreutzwaldi tänava ja Faehlmanni tänava nurgale Tallinnas. Keskmine saatekava kestus päevas oli 1938. aastal 8 tundi 51 minutit. 1939. aastal hakkas senise kolme raadioajakirja asemel ilmuma Raadioleht. 1. mail 1940 oli raadioabonente 93 514, kellest asus linnades 48 649 ja maal 44 865. Kolonel Friedrich Olbrei vabastati omal soovil Riigi Ringhäälingu direktori ametikohalt, arvates 21. augustist 1940 ja Riigi Ringhäälingu direktoriks, arvates 21. augustist 1940 nimetati Paul Uusmann Raadio Ringhääling Eesti Rahvusringhääling Olev Kenk (18.12.2021). "Raadio käivitasid 95 aastat tagasi Eestis erajaama loonud kaks entusiasti". ERR. Vaadatud 20.12.2021. Ilvi Rauna. Riigi Ringhäälingu muusikaalasest tegevusest 1930. aastate keskel.[1] Teater. Muusika. Kino, 2003/1. 1092. Vabariigi Presidendi käskkiri nr. 257., Riigi Teataja, nr. 107, 22 august 1940 1096. Vabariigi Presidendi käskkiri nr. 262., Riigi Teataja, nr. 107, 22 august 1940
Moravská Třebová

Moravská Třebová (saksa keeles Mährisch Trübau) on linn Tšehhis Pardubice maakonnas Svitavy ringkonnas. Moravská Třebová asub Svitavyst umbes 14 km idas, Olomoucist 47 km lääneloodes ja Pardubicest ligikaudu 71 km kagus. Moravská Třebová on asutatud 1257. aastal. Moravská Třebová oli varem valdavalt saksa rahvusest elanikkonnaga linn. Linna sakslastest elanikud saadeti aastatel 1945–1946 riigist välja. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Historie a památky Městský úřad Moravská Třebová Masonic work in Nazi-occupied Czechoslovakia? PragaMasonica
Janika Koppel

Janika Koppel (sündinud 8. mail 1976) on eesti lavastaja. Ta lõpetas 2000. aastal Moskva Riikliku Kultuuri ja Kunsti Ülikooli lavastaja ja näitlejameistrilikkuse erialal. Pärast ülikooli lõpetamist töötas Janika Koppel kuni 2007. aastani näitleja, lavastaja ja teatripedagoogina Moskva teatrites. Aastatel 2007–2016 oli ta Tallinna Kanutiaia Noortemaja teatristuudio Flying cow juhendaja. Alates 2016. aastast on MTÜ Pere teater Flying cow juhataja ja lavastaja, alates 2017. aastast ASSITEJ Eesti Keskuse liige. Aastatel 2018–2020 oli Janika Koppel festivali NOTAFE õpetaja. 2000 August Kitzberg, "Libahunt", diplomitöö Moskva Riiklikus Kultuuri ja Kunsti Ülikoolis 2007 “Black box”, kaaslavastaja M. Evseev, Teater Aerinavis (Moskva) 2012 Aleksandr Grin, "Punased purjed", Kuusalu noortekeskus, Vihasoo tänavateater 2013 Lewis Carroll, "Alice imedemaal", Kuusalu noortekeskus Vihasoo tänavateater 2015 "Kangelased. Müüdid ja tegelikkus", Kuusalu noortekeskus Vihasoo tänavateater 2016 P. L. Travers, "Mary Poppins", Kuusalu noortekeskus Vihasoo tänavateater 2016 "Pall käe peal" (lavastus Daniil Harmsi luuletuste ja Leonid Engibarovi lugude järgi), Pere teater Flying cow 2017 J. M. Barrie, "Peeter Paan", Kuusalu noortekeskus Vihasoo tänavateater 2017 "Lugu kilekotist", Tallinn 2018 Oskar Luts, "Nukitsamees", Kuusalu noortekeskus Vihasoo tänavateater 2019 Antoine de Saint-Exupéry, "Väike prints", J. Oleši nimeline noore vaataja teater Odessas 2019 Aleksandr Puškin, "Ruslan ja Ljudmila", Kuusalu noortekeskus Vihasoo tänavateater 2020 Rudolph Erich Raspe, "Parun Münchhauseni seiklused või Kõige ausam inimene maa peal", Kuusalu noortekeskus Vihasoo tänavateater 2020 "Inglise kuninganna külas…" (Inglise lasteluuletuste järgi), Pere teater Flying cow Janika Koppel. Eesti Lavastajate ja Dramaturgide Liidu veebisait.
Přelouč

Přelouč (saksa keeles Prelauc, ka Pritzland, Pschelautsch) on linn Tšehhis Pardubice maakonnas Pardubice ringkonnas. Přelouč asub Elbe (Labe) jõe ääres, Pardubicest ligikaudu 15 km läänes. Přelouči on esmamainitud 1086. aastal, linnaõigused sai 1261. aastal. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Přelouč Aktuálně.cz
Karl Koppelmaa

Karl Koppelmaa (sündinud 28. septembril 1992) on eesti lavastaja. Ta õppis aastatel 2000–2012 Vanalinna Hariduskolleegiumis ja aastatel 2012–2016 Eesti Muusika- ja Teatriakadeemia lavakunstikoolis (27.lend). Alates 2016. aastast on ta Teatri Kelm kunstiline juht ja lavastaja. Aastatel 2018–2020 oli Karl Koppelmaa Eesti Lavastajate ja Dramaturgide Liidu juhatuse liige. 2016 Gabor Görgey "Vader, kus tukk on?" põhjal "Revolver", VAT Teater 2017 Karl Koppelmaa, "Savann", Teater Kelm / Kuressaare Linnateater 2017 Koppelmaa/Baudelaire/Tšehhov/Wjikmark, "Morten Mortensoni aed", Teater Kelm 2018 Otso Kautto, Markku Hoikkala, "Päästame ema", Rakvere Teater 2018 Karl Koppelmaa, "Läbi/mäng", Teater Kelm 2018 Karl Koppelmaa, "Järgmine peatus: Kosmos", Kuressaare Linnateater 2019 Karl Koppelmaa, "AV Maria", Teater Kelm Kanuti Gildi Püha Vaimu SAALis 2019 Yasmina Reza, “Kolm versiooni elust”, VAT Teater Rahvusraamatukogu Teatrisaalis 2019 Karl Koppelmaa, “sest meid on õpetatud madusid kartma”, Teater Kelm Kanuti Gildi Püha Vaimu SAALis 2020 Karl Koppelmaa, “Stendhali sündroom”, Teater Kelm Rakvere Teatri kinos festivalil Baltoscandal 2021 Karl Koppelmaa, “Katk.Est.Used”, Rakvere Teater 2023 Karl Koppelmaa "Küünik", Teater KELM 2023 Tennessee Williams "Tramm nimega Iha", Ugala Teater 2017 – Eesti Teatri Agentuuri näidendivõistluse äramärgitud töö ("Tr0ll ehk Socrates peab surema") Tema abikaasa on näitleja Lauli Koppelmaa. Karl Koppelmaa. Eesti Lavastajate ja Dramaturgide Liidu veebisait.
École supérieure de physique et de chimie industrielles de la ville de Paris

École supérieure de physique et de chimie industrielles de la ville de Paris (ESPCI) on 1882. aastal Pariisi linna asutatud mainekas grande école. See annab füüsika, keemia ja bioloogia alast haridust ning teeb kõrgetasemelisi teadusuuringuid nendes valdkondades. See on 2017. aasta Shanghai edetabelis esikohal Prantsuse école d'ingénieur. Steven Chu, Ameerika Ühendriikide füüsik ja riigitegelane Paul Langevin, prantsuse füüsik L’Ecole supérieure de physique et de chimie industrielle (ESPCI) Classement de Shanghai 2017 Ametlik koduleht
Antiseptik

Antiseptik (kreeka keeles ἀντί anti + σηπτικός sēptikos) ehk antiseptikum on mikroobe hävitava ja nende kasvu pärssiva keemilise/füüsikalise toimega aine. Käte antiseptikum on alkoholi sisaldav aine, mida kasutatakse mikroobide hulga vähendamiseks kätel. Käte antiseptikumi alkoholisisaldus peab olema vähemalt 70%. Puidu antiseptikut kasutatakse puidust valmistatud toodete kasutusea pikendamiseks. "Hoolekandeasutuse personali ja klientide tegevusjuhis COVID-19 pandeemia tingimustes | Mõisted". Terviseamet. Vaadatud 17. oktoobril 2021.  Antiseptik – pildid, videod ja helifailid Wikimedia Commonsis
Gīlāni provints

Gīlāni provints on 1. järgu haldusüksus (provints) Iraanis. Asub riigi loodeosas, Kaspia mere rannikul. Provintsi keskus on Rasht. 2016. aasta rahvaloenduse andmetel oli provintsi rahvaarv 2 530 696. Provints jaguneb 16 maakonnaks.
Hamadāni provints

Hamadāni provints on 1. järgu haldusüksus (provints) Iraanis. Asub riigi lääneosas Zāgrose mägedes. Provintsi keskus on Hamadān. 2016. aasta rahvaloenduse andmetel oli provintsi rahvaarv 1 738 234. Provints jaguneb 10 maakonnaks.
Alar Karise presidendivisiidid

Allpool on ülevaade Eesti presidendi Alar Karise ametialastest välisvisiitidest. Visiitide arv riigi kohta, kus president Karis on reisinud: Üks: Albaania, Angola, Araabia Ühendemiraadid, Botswana, Egiptus, Holland, Iraak, Itaalia, Kanada, Korea Vabariik, Küpros, Malta, Norra, Portugal, Saksamaa, Taani ja Türgi Kaks: Moldova, Rootsi, Slovakkia ja Šveits Kolm: Belgia, Island, Prantsusmaa, Rumeenia, Soome ja Suurbritannia Neli: Ameerika Ühendriigid, Leedu ja Ukraina Viis: Poola Seitse: Läti
Mons Porphyrites

Mons Porphyrites, tänapäeval Jabal Abu Dukhkhan, on antiikaegne kivimurd Araabia kõrbes, Punase merega paralleelses Itbāy mäestikus. See oli 1.-5. sajandil koht, kus saadi punast porfüüri. Kaevandus asub umbes 45 kilomeetri kaugusel merest Niiluse orus asuva Maximianopolise ehk Kainopolise ja Punase mere ääres Myos Hormose (tänapäeval Abu Sha'ar Al-Qibli) vahelisel teel, 55 kilomeetrit Hurghadast lääne pool Djebel Duchani (kõrgeim tipp 1626 m) järsul kirdenõlval. Mäeahelik koosneb eelkambriumi tardkivimeist. Kivimurrus kaevandati lillakaspunast kuni mustja värvusega ja valgete või roosade päevakivi-fenokristallidega porfüüri (andesiiti), mis oli haruldane ja hinnatud. Purpurset porfüüri leidub vaid väikesel, umbes kuue ruutkilomeetri suurusel alal, teistes kaevanduskohtades toodeti musta või rohekasmusta, valgete kuni kergelt rohekate fenokristallidega porfüüri. Via Porphyrites. - Aramco World, November/December 1998
Iivo Ranne

Iivo Ranne (sünninimega Ivan Trifonovits) oli Karjalas 1919. aastal väljakuulutatud riigi valitsuses välisminister. Ranne sündis 31.12.1890 Uhtuas. Tema abikaasa oli Marina Timofejevna Gavrijeva. Pärast Karjala Vabariigi väljakuulutamist valiti Ranne Valgemere Karjala Ajutine Komiteesse, kus ta sisuliselt töötas välisministri kohal. Ta mängis olulist rolli Karjala rahvuslipu ja -vapi väljaarendamisel 1920. aastal. Karjala Vabariigi langemise järel pages Ranne Soome, kus ta 13.09.1926 Laitilas suri. Karjalan Heimo 1975 p. 30; 1985 p. 256; 1986 p. 3 "4.2.5.1. Ivan Trifonovits (Iivo Ranne)" (PDF). Karjalan Sivistysseura.[alaline kõdulink] Марина ВИТУХНОВСКАЯ-КАУППАЛА (02/2019). “Идите к своей родной матери Карелии”: Попытка карельской государственности, 1919–1920 гг. Ab Imperio. Kari K. Laurla: Itä-Karjalan tunnuksia. Airut, 1997.
Rai Isoradio

Rai Isoradio on Itaalia kiirteel sõitjatele suunatud raadioteenus, mis edastab liiklusaruandeid (tuntud kui Onda Verde) ja Aeronautica Militare koostatud ilmateateid. Edastatakse ka teadaandeid valitsusasutustelt ja avalik-õiguslikelt organisatsioonidelt, raudteeteavet Ferrovie dello Statolt, uudislõike GR1, TG1 ja TG3 programmidelt ning muusikat. Koostöös kanalitega Autostrade per l'Italia ja Autostrada dei Fiori hõlmab Rai Isoradio kõiki Itaalia maanteid (enamasti 103,3 MHz). Öistel tundidel (0.30–5.30, tuntud kui Isonotte) edastatakse võrgus ka katkematut sõltumatut Itaalia muusikat (liiklusinfo katkestustega iga 30 minuti järel). RAI Rai Isoradjo koduleht
Rasvlahustuvad vitamiinid

Rasvlahustuvate vitamiinide puhul tähistab üks ja seesama suur täht (A, E, K, F, D) väga sarnase ehituse ja toimega ühendite gruppi, mille üksikesindajat nimetatakse vitameeriks. Oluline on nende puhul meeles pidada, et kuna nad on rasvlahustuvad, siis nende imendumine, varude salvestumine ja talitlus organismis sõltuvad toiduga saadavate lipiidide (rasvade) olemasolust ja organismi rasvkoe hulgast. Enamikku neist saab ainult loomsetest toiduainetest: liha, piim, munad, kala jne. Inimestel, kes peavad rasvavaest dieeti, ei tarbi liha- ega piimatooteid või nälgivad ja kelle organismi rasvaprotsent on alla optimaalse taseme, on tõsine oht nende vitamiinide defitsiidi tekkeks. Ekstreemsematel juhtudel võib see põhjustada probleeme kogu organismi ainevahetuses ja talitluses. A-vitamiin retinoidid retinool D-vitamiin ehk kaltsiferoolid E-vitamiin ehk tokoferoolid K-vitamiin ehk naftokinoonid Q-vitamiin ehk ubikinoonid F-vitamiin ehk linoolhape ja alfalinoleenhape Algselt vitamiinide nomenklatuuri arvatud rasvlahustuvatest vitamiinidest omavad osad A-vitamiinid ja K-vitamiinid vesilahustuvaid derivaate, mida kasutatakse terapeutilistel eesmärkidel ja toidulisaainetena. Vesilahustuvad vitamiinid Vitamiinid David A. Bender, "Nutritional Biochemistry of the Vitamins", 2nd ed, Cambridge University Press, lk 2, 2003, ISBN:9780521803885, Veebiversioon (vaadatud 27.08.2013) (PDF)
Kasarmu tänav (Rakvere)

Kasarmu tänav on tänav Rakveres ja paikneb linna põhjaosas. Kaugus linna keskväljakust linnulennul mõõdetuna on 1,2 km. Kasarmu tänav on 139 meetrit pikk, keskmiselt 18,5 meetrit lai ning asub Lennuvälja linnaosas. 20. sajandi alguses oli piirkond veel hoonestamata, tänavad puudusid. Tänav saab alguse Nortsu tee ja Lennuki tänava ristmikult, kulgeb lääne suunas ja lõpeb Kasarmu tn 4 (AS Jeld-Wen Eesti territoorium) kinnistu piiril. Kasarmu tänava põhjaküljel on hoonestamata tootmismaa. Tänava lõunaküljel (Kasarmu tn 3) asub Virumaa loomade varjupaik. Selle kõrval (Nortsu tee 3) paikneb 1927. aastal rajatud Eesti Vabariigi kaitseväe kasarmu (arhitekt Johann Ostrat). Nõukogude ajal paiknesid kasarmus okupatsioonivägede staap, komandopunkt ja juhtkonnadivisjon. 1990. aastate alguses toimus hoones tulekahju, mille käigus katusekonstruktsioonid hävisid. Praegu on hoone välisseinad konserveeritud. Tänav on välisvalgustuse, asfaltkattega sõidutee ning kivikattega kõnniteega. Kohalike teede nimekiri Vaadatud 18.10.2021 Rakvere linnaosad Rakvere interaktiivne kaart Geoportaal
Oleg Sõnajalg

Oleg Sõnajalg (sünninimi Vitjuk, sündinud 5. oktoobril 1959) on Eesti ettevõtja. Enim tuntust kogus ta pereansamblis Sõnajalg, kus olid ka tema vend Andres Sõnajalg ning mõlema kaksikõdedest abikaasad Siiri ja Viivi Sõnajalg. Abikaasa Viiviga kasvatas ta üles viis last. Ta on suhtes Catherine Raudverega. Nad kohtusid esimest korda 2021. aasta oktoobris. Raudvere, Catherine (2. jaanuar 2023). "Catherine Raudvere on Instagram: "To love and be loved is to feel the sun from both sides ❤️ ~ David Viscott"". Instagram (inglise). Vaadatud 15. aprillil 2023. Kaupmees, Greta (5. jaanuar 2023). "Oleg Sõnajalg paljastab suure vanusevahega suhte tagamaad: kohtusin Catherine'iga kaks kuud pärast Viivi surma". Kroonika. Vaadatud 15. aprillil 2023.
2022. aasta Euroopa meistrivõistlused korvpallis

2022. aasta Euroopa meistrivõistlused korvpallis (ametliku nimega FIBA EuroBasket 2022) on 41. Euroopa meistrivõistlused korvpallis. See on esimene Euroopa meistrivõistluste korvpalliturniir pärast kokkuleppele jõudmist, mis toimub iga nelja aasta tagant sarnase kvalifikatsioonisüsteemiga nagu FIBA ​​korvpalli maailmameistrivõistlustel. Algselt pidi see toimuma 2.–19. septembrini 2021, kuid koroonapandeemia ja 2020. aasta suveolümpiamängude 2021. aastale edasilükkamise tõttu lükati see edasi 1. - 20. septembrini 2022. Nagu ka kaks eelmist Euroopa meistrivõistlust, korraldavad korvpalliturniiri koos neli riiki. Alagrupi mängud peetakse Tšehhis, Gruusias, Saksamaal ja Itaalias. Väljalangemisetapp ja finaal mängitakse Saksamaal Berliinis.
Clovise kultuur

Clovise kultuur on eelajalooline paleoameerika kultuur, mis on nime Clovise linna järgi New Mexico osariigis, kust lähedalt kaevati 1930. aastate alguses välja kultuurile omaseid kivist tööriistu.
Kris Letang

Kristopher Joseph Pierre Irwin Letang (sündinud 24. aprillil 1987 Montréalis) on Kanada jäähokimängija, kes mängib kaitsjana NHL-i klubis Pittsburgh Penguins. Aastatel 2004–2007 mängis ta Quebec Major Junior Hockey League'i klubis Val–d'Or Foreurs. 2005. aastal valis Penguins ta NHL-i draft '​is 62. valikuna. NHL-is debüteeris ta Penguinsi meeskonnas hooajal 2006–07. Penguinsi põhikoosseisu on ta kuulunud alates hooajast 2007–08. Aastatel 2009, 2016 ja 2017 on Letang võitnud Penguinsiga Stanley karikavõistlused. 2012–13 põhihooajal oli Letang Montreal Canadiensi mängija P. K. Subbani kõrval liiga resultatiivseim kaitsemängija (5+33). Lisaks oli Letang kõige resultatiivseim kaitsemängija ka 2012–13 väljalangemismängudes (3+13) ning valiti samal hooajal liiga teise sümboolsesse koosseisu (NHL Second All-Star Team). Second All-Star Team '​i valiti ta ka hooajal 2015–16. NHL-i tähtede mängule on Letang valitud kokku kuus korda (aastatel 2011, 2012, 2016, 2018, 2019 ja 2020). Aastatel 2006 ja 2007 tuli Letang Kanada kuni 20-aastaste koondisega juunioride maailmameistriks.  Kris Letang – pildid, videod ja helifailid Wikimedia Commonsis Kris Letang NHL.com lehel Kris Letang hockeydb.com lehel
Viktor Liina

Viktor Liina (vene: Виктор Николаевич Лиина; sündinud 19. juulil 1968, Petserimaa, Pihkva oblast) on setu juurtega Venemaa sõjaväelane, alates 5. oktoobrist 2021 Vene mereväe Balti laevastiku ülem , admiral (2022). 21. aprillist 2023 nimetatud Venemaa mereväe Vaikse ookeani laevastiku uueks ülemaks "Seto juurtega admiral sai Vene Balti laevastiku juhiks". Lõunaeestlane. 17. oktoober 2021. Vaadatud 22. aprillil 2023. "Seto päritolu admiralist sai Vene Vaikse ookeani laevastiku juhataja". Forte. Vaadatud 22. aprillil 2023. Nahhimovi orden Žukovi medal
Passau

Passau on kreisivaba linn Saksamaal Baieri liidumaal. Asub Austria piiri ääres Doonau, Inni ja Ilzi jõe ühinemiskohas. Passau oli 739. aastast alates piiskopi asukoht. 1225. aastal sai linnaõigused. 1552. aastal sõlmiti seal Passau rahu Saksa-Rooma keisri Ferdinand I ning protestantlike vürstide vahel, millega sisuliselt tunnistati protestantide usuvabadust. 1978. aastal avati Passau Ülikool. Register of German municipalities (2022), vaadatud 7.10.2023. Passau koduleht
Anton Forsberg

Anton Forsberg (sündinud 27. novembril 1992 Härnösandis) on Rootsi jäähokimängija, kes mängib väravavahina NHL-i klubis Ottawa Senators. Rootsi kõrgliigas debüteeris Forsberg hooajal 2011–12 Modo Hockey meeskonnas. 2011. aastal valis Columbus Blue Jackets ta NHL-i draft '​is 188. valikuna. 2013. aastal sõlmis ta Blue Jacketsiga kolmeaastase lepingu. Hooaja 2013–14 lõpus debüteeris ta American Hockey League'is (AHL) Blue Jacketsi noorteklubis Springfield Falcons. NHL-is debüteeris Forsberg Blue Jacketsi meeskonnas 1. novembril 2014 mängus New Jersey Devilsi vastu. Blue Jacketsis jäi Forsberg varuväravavahi rolli, saades kolme hooaja jooksul kirja kokku kümme mängu. NHL-is on ta hiljem mänginud veel Chicago Blackhawksi (hooajal 2017–18), Carolina Hurricanesi (hooajal 2019–20) ja Ottawa Senatorsi (alates hooajast 2020–21) ridades. NHL-i kõrval on Forsberg enam mänguaega saanud AHL-is. Aastatel 2015 ja 2017 on ta valitud AHL-i tähtede mängule. 2016. aastal võitis ta Blue Jacketsi noorteklubiga Lake Erie Monsters Calder Cup'i. Hooaja 2015–16 väljalangemismängudes oli Forsberg AHL-is parima tõrjeprotsendiga väravavaht (94,9%) ja lasi endale lüüa keskmiselt kõige vähem väravaid mängus (1,34). 2012. aastal tuli Fosberg Rootsi kuni 20-aastaste koondisega juunioride maailmameistriks. https://www.eliteprospects.com/player/15830/anton-forsberg (vaadatud 18.10.2021) Anton Forsberg NHL.com lehel Anton Forsberg hockeydb.com lehel
Pierre Engvall

Pierre Ove Tommy Engvall (sündinud 31. mail 1996 Ljungbys) on Rootsi jäähokimängija, kes mängib ründajana NHL-i klubis New York Islanders. Hooajal 2014–15 debüteeris ta Rootsi kõrgliigas Frölunda HC. Aastatel 2015–2017 mängis ta Rootsi esiliigaklubis Mora IK. Hooajal 2017–18 mängis ta Rootsi kõrgliigaklubis HV71. 2014. aastal valis Toronto Maple Leafs ta NHL-i draft '​is 188. valikuna. Hooaja 2017–18 lõpus asus ta mängima American Hockey League'is (AHÖ) Maple Leafsi noorteklubis Toronto Marlies ning võitis samal hooajal klubiga Calder Cup'i. 2018. aasta mais sõlmis ta Maple Leafsiga kaheaastase lepingu. NHL-is debüteeris Engvall 19. novembril 2019 mängus Vegas Golden Knightsi vastu ja lõi esimese värava kaks päeva hiljem mängus Arizona Coyotesi vastu. 2020. aasta veebruaris pikendas ta Maple Leafsiga lepingut kahe aasta võrra. Hooajal 2021/22 tegi Engvall NHL-is seni oma resultatiivseima hooaja (15+20). 2023. aasta veebruaris kaubeldi Engvall Maple Leafsist New York Islandersi. "Leafs sign C Engvall to two-year extension". tsn.ca. 12.2.2020. Vaadatud 19.10.2021 "Islanders Acquire Engvall". NHL.com. 28. veebruar 2023. Vaadatud 1. märtsil 2023. Pierre Engvall NHL.com lehel Pierre Engvall hockeydb.com lehel
Kaluga oblast

Kaluga oblast on 1. järgu haldusüksus (oblast) Venemaal Keskföderaalringkonnas. Rahvaarv oli 2002. aasta rahvaloenduse andmetel 1 041 641, kellest 93,5% olid venelased ja 2,2% ukrainlased. Linnades elas 75% rahvastikust. Oblastis on 22 linna, neist suuremad on Kaluga, Obninsk ja Ljudinovo. 2009. aasta alguses oli oblasti rahvaarv 1 002 900. Kaluga oblast on jaotatud 24 rajooniks ja 2 linnaringkonnaks: Babõnino rajoon Barjatino rajoon Borovski rajoon Dzeržinski rajoon Duminitši rajoon Ferzikovo rajoon Hvastovitši rajoon Iznoski rajoon Juhnovi rajoon Kaluga Kirovi rajoon Kozelski rajoon Kuibõševski rajoon Ljudinovo rajoon Malojaroslavetsi rajoon Medõni rajoon Meštšovski rajoon Mossalski rajoon Obninsk Peremõšli rajoon Spass-Demenski rajoon Suhhinitši rajoon Žizdra rajoon Žukovi rajoon Tarussa rajoon Uljanovo rajoon Kaluga oblastivalitsuse koduleht
Oleg Pjatnitski

Oleg Pjatnitski on endine Eesti kurjategija ja sarimõrvar. 1983. aastal mõisteti ta õigeks. Ta vabanes vanglast tingimisi 2021. aasta aprillis, olles vanglas umbes 38 aastat. Endine eluaegne vang Oleg Pjatnitski vabanes vanglast
Connor Murphy

Connor Murphy (sündinud 26. märtsil 1993 Bostonis) on USA jäähokimängija, kes mängib kaitsjana NHL-i klubis Chicago Blackhawks. Ta on klubi meeskonna asekapten. Aastatel 2011–2013 mängis ta Ontario Hockey League'i klubis Sarnia Sting. 2011. aastal valis Phoenix Coyotes ta NHL-i draft '​is 20. valikuna. NHL-is debüteeris ta 16. novembril 2013 mängus Tampa Bay Lightningi vastu ja lõi selles mängus ka värava. 2017. aasta juunis kaubeldi ta Chicago Blackhawksi. 2013. aastal tuli Murphy USA kuni 20-aastaste koondisega juunioride maailmameistriks. Aastatel 2015 ja 2018 võitis ta USA jäähokikoondise koosseisus maailmameistrivõistlustelt pronksmedali. 2016. aasta maailmameistrivõistlustel, kus ta saavutas USA koondisega neljanda koha, lõi ta turniiril kaitsemängijatest enim väravaid (kokku kolm väravat). Tema isa Gord Murphy mängis NHL-is kokku nelja klubi koosseisus. Connor Murphy NHL.com lehel Connor Murphy hockeydb.com lehel
Silikaltsiit

Silikaltsiit on liivast ja lubjast erimenetlusel valmistatud tsemendivaba ehitusmaterjal, mis on rahvusvaheliselt tuntud kui laprex. Silikaltsiiti saadakse aluseliste ja happeliste ainete ning vee segu aktiveerimisel desintegraatoriga (varrastega purustusseade). Seejärel pannakse need autoklaavi ja kivistatakse hüdrotermiliselt. Silikaltsiidist valmistatakse kive ja paneele. Silikaltsiidi leiutas 1950. aastatel[viide?] tehnikateadlane Johannes Hint. Nõukogude ajal oli Eestis kaks silikaltsiiditehast: Paliveres ja Aravetel.
Raudtee tänav (Rakvere)

Raudtee tänav on tänav Rakveres, see paikneb linna põhjaosas. Kaugus linna keskväljakust on linnulennult 1,1 km. Raudtee tänav on 510 meetrit pikk, keskmiselt 12,0 meetrit lai ning asub Lennuvälja linnaosas. 20. sajandi esimeses pooles oli tänava ümbrus veel hoonestamata, seal paiknes kohalik tee. Tänav saab alguse Nortsu tee ja Tootmise tänava ristmikult, kulgeb ida suunas ja lõpeb Arkna tee alguses. Raudtee tänava ristub põhja poolt Raua tänavaga. Raudtee tänava lõunaküljel asuvad ühekorruselised väikeelamud, mis piirnevad lõuna suunas Tallinna–Narva raudtee maaga. Tänava põhjaküljel, Raudtee tn 2, paikneb endine okupatsioonivägede garaažihoonestu, mis on ümber ehitatud autode teenindushooneks. Aadressil Raua 1 asub tänava ääres Kuusakoski AS-i vanaraua kokkuostu piirdega ümbritsetud maa-ala. Tänav on välisvalgustuse, asfaltkattega sõidutee ja kõnniteega. Kohalike teede nimekiri Vaadatud 19.10.2021 Rakvere linnaosad Rakvere interaktiivne kaart Geoportaal Vaade Raudtee tänavale Arkna tee algusest lääne suunas
Barbora Krejčíková

Barbora Krejčíková (sündinud 18. detsember 1995 Brnos) on Tšehhi profitennisist. Tema parim koht WTA edetabelis on üksikmängus 3. ja paarismängus 1. Paarismängus tuli ta koos Kateřina Siniakovága 2020. aasta suveolümpiamängudel olümpiavõitjaks.
Aovere

Aovere on küla Tartu maakonnas Tartu vallas. Miina Härma nimeline kolhoos Maa-amet, vaadatud 21.11.2020. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 3.08.2022.